**Hirdetmény**

**településrendezési eszközök módosítására, felülvizsgálatára**

**vonatkozó eljárás megindításáról**

Magyarpolány Község Önkormányzat Képviselő-testülete 38/2016. (VI. 14.) számú határozatával elhatározta településrendezési eszközeinek módosítását, a képviselő-testületi határozat mellékleteként egyben elfogadta a község településrendezési eszközeinek módosítására vonatkozó tervezési programot is.

A szükséges egyeztetéseket a módosítások jellegének megfelelően a vonatkozó 314/2012. (XI. 8.) Korm. rendelet 32. § (1) a) pontja szerinti "teljes" egyeztetési eljárás szabályai szerint kívánja az önkormányzat lefolytatni.

Magyarpolány község településfejlesztésével és településrendezésével összefüggő partnerségi egyeztetésről szóló szabályzata szerint az elfogadott tervezési program anyagát és a vonatkozó "Tervi mellékletet" a község honlapján (www.magyarpolany.hu) közzétettük, ezzel egyben a 314/2012. (XI. 8.) Korm. rendelet 37. § szerinti előzetes tájékoztatási szakaszt kezdeményezem.

A rendezés alá vont terület Magyarpolány község közigazgatási területének a csatolt tervezési program szerint érintett "foltszerű" részeinek összessége.

A rendezés célja Magyarpolány alapvető települési működéséhez szükséges településrendezési feltételek korrekciója, az alkalmazás során felmerült módosítási igények, tapasztalatok értékelése, integrálása.

A rendezés várható hatása a település adottságaihoz a hatályos jogi környezet figyelembe vételével leginkább illeszkedő, a település értékeinek megőrzését, önálló működésének alapvető feltételeit biztosító, elsősorban minőségi fejlesztéseket lehetővé tevő fenntartható, egyeztetett keretszabályainak kialakulása.

Kérem, hogy a mellékelt tervezési programmal, tervi melléklettel illetve a településrendezési eszközök elhatározott módosításával kapcsolatban a 314/2012. (XI. 8.) Korm. rendelet 37. § (4) alatt rögzített határidőn, kézhezvételtől számított 21 napon belül a b) pontban rögzített észrevételeit, javaslatait megküldeni szíveskedjen.

**Magyarpolány, 2016. július 13.**

**Grőber József**

**polgármester**

Kihelyezendő:

* Magyarpolány Önkormányzati Hivatal hirdetőtáblára
* Magyarpolány valamennyi önkormányzati hirdető táblájára

Feltöltendő:

* Magyarpolány község honlapjára az elfogadott tervezési programmal és tervi melléklettel együtt